
	1.
	Likumprojekts
2. Konvencijas Otrā protokola saistību izpildi koordinē Kultūras ministrija un Aizsardzības ministrija.
	Priekšlikums
Aicinām izvērtēt iespēju likumprojekta 2. pantā konkretizēt vai anotācijā skaidrot, kādu 1954. gada 14. maija Hāgas Konvencijas par kultūras vērtību aizsardzību bruņota konflikta gadījumā 1999. gada 26. marta Otrā protokola (turpmāk - Konvencijas Otrais protokols) saistību izpildi koordinē Kultūras ministrija un kādu - Aizsardzības ministrija, un kā abas ministrijas sadarbojas saistību izpildes koordinēšanā, nodrošinot, ka no likumprojekta un anotācijas ir skaidrs, kura ministrija ir atbildīga par attiecīgu saistību izpildi.
Piedāvātā redakcija
-
	Renāte Luīze Cietvīra (TM)

	2.
	Anotācija (ex-ante)
1.2. Mērķis
	Priekšlikums
Likumprojekts paredz, ka likumprojekts stāsies spēkā nākamajā dienā pēc izsludināšanas. Saistībā ar minēto vēršam uzmanību, ka pantu par likuma spēkā stāšanos likumā iekļauj tikai tādos gadījumos, ja likumam tiek noteikts īpašs spēkā stāšanās laiks (saskaņā ar Latvijas Republikas Satversmes 69. pantā noteikto likums stājas spēkā četrpadsmit dienas pēc izsludināšanas, ja likumā nav noteikts cits termiņš). Attiecīgi lūdzam atbilstoši precizēt likumprojektu vai precizēt anotācijā sadaļu par spēkā stāšanos un sniegt attiecīgu pamatojumu, jo šobrīd anotācijā ietvertā informācija neatbilst likumprojekta redakcijai.
Piedāvātā redakcija
-
	Renāte Luīze Cietvīra (TM)

	3.
	Anotācija (ex-ante)
5.5. 2. tabula. Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei
	Priekšlikums
Aicinām precizēt anotācijas 5.5. apakšsadaļas 2. tabulu, norādot, kādi pasākumi plānoti Konvencijas Otrā protokola 21. un 30. pantā paredzēto saistību izpildei, vai arī izvērstāk skaidrot, kādēļ (kā pašreiz norādīts tabulā) minēto saistību izpildei rīcība nav nepieciešama.

Piedāvātā redakcija
-
	Renāte Luīze Cietvīra (TM)

	4.
	Starptautiskā līguma projekts latviešu valodā
1999. gada Otrais protokols 1954. gada Hāgas konvencijai par kultūras vērtību aizsardzību bruņota konflikta gadījumā
	Priekšlikums
Aicinām nodrošināt Konvencijas Otrā protokola tulkojumu latviešu valodā pārskatīšanu un precizēšanu. Vēršam uzmanību, ka atsevišķās vietās konstatējamas pārrakstīšanās vai neuzmanības kļūdas (piemēram, 3. panta 2. punkts), kā arī dažviet pat neprecīzs un grūti uztverams tulkojums (piemēram, 6. panta "a" un "b" punkts, 17. panta 2. punkts, 19. panta 1. punkts). Attiecīgi aicinām precizēt tulkojumu latviešu valodā, nodrošinot tā tuvāku atbilstību Konvencijas Otrā protokola tekstam angļu valodā.
Piedāvātā redakcija
-
	Renāte Luīze Cietvīra (TM)



